HON’BLE MINISTER Dr. VANLALTHLANA’N  LUNGLEI DISTRICT HNUAIA  A DEPARTMENT CHAN 5 A THAWKTUTE   A KAWM,"1045/2024-2025 LUNGLEI; the 3 rd July, 2024: Vawiin chawhma dar 10:00 atang khan HPC Conference Hall-ah Hon’ble Minister Dr.Vanlalthlana chuan  a department chan : School Education, Higher & Technical Education, Taxation, Information & Public Relations  leh Information & Communication Technology, Lunglei district hnuaia  office staff te kawmna hun a hmang. Minister hi Lunglei  North Bialtu MLA leh HPC Vice Chairman ni bawk Pu V. Malsawmtluanga leh Lunglei  West Bialtu MLA Pu T. Lalhlimpuia ten an tawiawm a ni. Minister chuan  Lunglei district chhunga a  Department chan 5 hnuaia Office te a mal mala kawm a duh chhan sawiin, office staff leh office  dinhmun te  hriatchiana, an harsatna leh mamawh te bakah thurawn an neih te ngaihthlak sak a, inpawh taka sawihopui a duh vang a ni, a ti. Lunglei district chhunga Hon’ble Minister Dr.Vanlalthlana chan department panga: School Education, Higher & Technical Education, Taxation, Information & Public Relations  leh Information & Communication Technology hnuaia Office te chuan an office staff dinhmun te, office leh quarters dinhmun te, office ram leh office assets an neih dan te bakah an office hmalakna leh hmachhawp te report pe theuhvin, an office harsatna leh mamawh hrang hrang te pawh Minister hnenah hian an thlen bawk a ni. Attachment Loading attachment...",Dated: 3 rd Jul 24 12:18 PM,https://dipr.mizoram.gov.in/post/honble-minister-dr-vanlalthlanan-lunglei-district-hnuaia-a-department-chan-5-a-thawktute-a-kawm